**Prevádzka zberného dvora**

1. Verejný obstarávateľ požaduje zabezpečiť prevádzkovanie zberného dvora v súlade so zákonom o odpadoch ako aj v súlade s BOZP a PO.

2. Verejný obstarávateľ požaduje od úspešného uchádzača zriadenie a prevádzkovanie zberného dvora slúžiaceho na zber komunálnych odpadov a DSO najneskôr do 14 dní od nadobudnutia účinnosti tejto Zmluvy, najskôr od 01.01.2022. Verejný obstarávateľ požaduje od uchádzača zriadiť zberný dvor v súlade s platnými právnymi predpismi.

3. Verejný obstarávateľ požaduje zabezpečenie prevádzkovania zberného dvora v pracovných dňoch v čase od 8:00 do 16:00 hod., v sobotu v čase od 9:00 hod. do 14:00 hod. počas celého roka s výnimkou štátnych sviatkov. Verejný obstarávateľ si vyhradzuje právo zmeny prevádzkových hodín podľa využitia zberného dvora počas trvania zmluvy a po dohode s úspešným uchádzačom.

4. Váženie ako aj evidenciu pôvodcov DSO zabezpečí uchádzač a poskytne obstarávateľovi podklad k vyrubeniu miestneho poplatku vždy k 10. dňu nasledovného mesiaca.

5. Verejný obstarávateľ požaduje na zbernom dvore zabezpečiť zberné nádoby a skladové priestory na zhromažďovanie oddelene vyzbieraných zložiek komunálneho odpadu s uvedením kategórie, druhu odpadu a jeho názvu podľa Katalógu odpadov pre druhy odpadov zbierané v rámci prevádzky zberného dvora uvedené v prílohe č. 4. Uchádzač zabezpečí priebežne počas celého roka zhodnotenie, príp. zneškodnenie vyzbieraných odpadov.

6. Uchádzač je povinný sledovať naplnenosť zberných nádob a skladových priestorov, zabezpečiť plynulý vývoz odpadov zo zberného dvora tak, aby nedochádzalo k preplňovaniu zberných nádob a skladových priestorov a udržiavať poriadok.

7. Uchádzač je povinný zabezpečiť deratizáciu zberného dvora v zmysle príslušných predpisov a podľa potreby.

8. Verejný obstarávateľ požaduje viesť evidenciu odpadov odovzdaných na zbernom dvore v zmysle príslušnej legislatívy o evidencii odpadov a túto poskytnúť verejnému obstarávateľovi mesačne vždy k 15. dňu nasledujúceho mesiaca.

9. Verejný obstarávateľ požaduje od úspešného uchádzača zabezpečiť školský zber zo školských zariadení na celom území mesta Senica.